cyanic-selkie/wikianc huggingface dataset:
איגנצי יאן פדרבסקי
ביוגרפיה
לאחר פרוץ מלחמת העולם השנייה וכיבוש פולין על ידי הנאצים ועל ידי ברית המועצות שב פדרבסקי במרץ אל החיים הפוליטיים. ב־1940 מונה לראש "הוועד הלאומי הפולני", מעין פרלמנט פולני גולה שישב בלונדון, לצד ממשלת פולין הגולה ואף החל בהקמת ועד לעזרה הדדית של פולנים, ויצא למסע הופעות בארצות הברית, על מנת לגייס כספים למטרה זו. במהלך מסע הופעות זה התמוטט ומת. הוא נקבר בארצות הברית, אך שרידיו הובאו לוורשה בשנת 1992 ונקברו ברוב טקס בקתדרלת יוחנן הקדוש בעיר.
קולאשין
תיירות
קולאשין מוקפת בהרים שהופכים בחורף לאתרי סקי. הגישה הנוחה אליה הופכת אותה לעיירת סקי מבוקשת. במקום נבנה מלון סקי בשם ביאנקה בצורת משולש. קולאשין נמצאת בגובה 954 מטר ובעלת אקלים נוח. מוקפת ביערות ולידה הפארק הלאומי ביוגרדסקה גורה, דבר ההופך אותה לאטרקטיבית בחורף ובקיץ.
צ'אקרה
מהי צ'אקרה
המאמינים בצ'אקרות גורסים כי הן נמצאות ברטט מתמיד המסייע בקליטת ה'כוח' מהיקום, מהטבע, מאנשים ומחפצים, כחלק מהפראנה. ה'כוח' הנקלט על ידי הצ'אקרות מעובד, לפי האמונה, למה שנתפש בעיני אנשים כתחושות פיזיות ומנטליות ועובר במערכת הצ'אקרות כדי לשמש ביצירת חומרים פיזיים המועברים דרך הדם אל שאר חלקי הגוף. חלק מהמאמינים בצ'אקרות גורסים כי היעדר איזון בצ'אקרות הוא הגורם העומד מאחורי מגוון תופעות פסיכוסומטיות, כאבים ומחלות, והמתיימרים לרפא באמצעות השבת האיזון לצ'אקרות גורסים כי איזונן יביא אדם למצב של בריאות טובה ותחושה פיזית ונפשית טובה.
מודלים של צ'אקרות
במודלים הסיניים נקרא כוח החיות "צ'י" והוא מתמקד במדיטציה הקרויה "המסלול המיקרוקוסמי" (ובשמו המסורתי, "לאסוף את האור"), כאשר במקום הצ'אקרות יש נקודות דיקור. כוח החיות במדיטציה זו שב למרידיאן קדמת הגוף וחודר אל הדן טיינים ומשם עובר ללב ועולה לראש.
צ'אקרת העין השלישית
אג'נה, आज्ञा ,ājñā - "מרכז הפיקוד". נקראת גם צ'אקרת המצח. צבע - סגול עמוק, סגול כחול (אינדיגו). מיקום - אמצע המצח, בין העיניים. תפקוד עיקרי - אחראית על כוח המחשבה, על האינטואיציה ועל ראיית הנולד, ועל החיבור והאיזון בינם לבין ההגיון והלוגיקה. משפיעה גם על הזיכרון. במישור הפיזי משפיעה על הראייה, השמיעה, בעיות שונות במערכת האף והאוזניים, חום, מיגרנות וכאבי ראש. כמו כן משפיעה בנושאי בעיות שינה וחלומות. במצב מאוזן מסייעת בשחרור מפחדים. יסוד - זמן.
סטיבן ניל
מאמרים נבחרים
Meaning, Grammar, and Indeterminacy. Dialectica 41, 4, 1987, pp. 301–19.
ויליאם וודס
בבית המשפט העליון של ארצות הברית
וודס לא נחשב לאחד התורמים הגדולים לפסיקות בית המשפט העליון. הוא כיהן על כס השיפוט שש שנים עד למותו.
Love Me
הצלחה
הסינגל היה לשיר אשר פתח את ההופעות במסגרת סיבוב ההופעות הראשון של ביבר, My World Tour.
רוברט דובר
הנצחה
ב-2013 הונצח דובר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.
ג'יל בולטה טיילור
התקף התובנה שלי
הרצאתה של בולט טיילור בועידת TED בפברואר 2008 בו דיברה בגילוי לב על זכרונותיה מהתקף השבץ, הפכה לסנסצייה אינטרנטית, שעוררה עניין ותשומת לב רבה ברחבי העולם. הרצאה זו זכתה למספר הצפיות השני בגודלו אי פעם במדד הפופולריות של ועידת טד. ספרה של טיילור במהדורתו השנייה הוכרז כרב מכר סמוך להוצאתו לאור.
מועדון תרבות הדיון - דיבייטינג של האוניברסיטה העברית
פעילות
חברי המועדון ובוגריו עוסקים בהוראת רטוריקה ודיבייט בבתי ספר ובמוסדות להשכלה גבוהה.
דה אדג'
קריירה מוזיקלית
שיערו של דה אדג' התחיל להדלדל בתחילת שנות ה-20 לחייו, וכתוצאה מכך, הוא לובש כובעים בהופעות.
ג'ון דאולנד
ג'ון דאולנד (באנגלית: John Dowland; 1563 - 20 בפברואר 1626) היה משורר, מלחין, זמר ונגן לאוטה אנגלי. שמו נודע היום כמחברם של שירים מלנכוליים כמו "Come, heavy sleep" (אשר מהווה את הבסיס ליצירתו של בנג'מין בריטן Nocturnal), "Come again", "Flow my tears", "I saw my Lady weepe" ו-"In darkness let me dwell". המוזיקה הכלית שחיבר זכתה לתחייה ורכשה לה מקום ברפרטואר של נגני הגיטרה במאה העשרים.
חייו
שנים לאחר מכן כתב את יצירתו הכלית הידועה Lachrimae או Seaven Teares Figured in Seaven Passionate Pavans לחמש ויולות דה גמבה ולאוטה, המבוססת על "Flow My Tears." הייתה זו אחת היצירות הרב-כליות המוכרות ביותר בתקופתו. הפבאן שכתב, "Lachrymae antiquae", היה אחד מלהיטי המאה ה-17.היצירה זכתה לעיבודים שונים וכן לסדרות של ואריציות מאת מלחינים כמו: תומאס מורלי, ויליאם בירד, היינריך שיידמן, יאקוב ואן-אייק ורבים אחרים. מוטיב הפתיחה של היצירה לבדו שימש לפתיחתם של פבאנים רבים.
מורשתו במוזיקה העכשווית
יוצרים עכשוויים הקליטו ביצועים של יצירותיו של דאולנד. בשנת 1999 הוקלט בחברת ECM New Series האלבום "In Darkness Let Me Dwell" ובו ביצועים חדשים לשיריו של דאולנד, בביצועם של הטנור ג'ון פוטר, נגן הלאוטה סטפן סטבס, והכנרת מאיה הומבורגר, יחד עם מוזיקאי הג'אז האנגלים ג'ון סורמן וברי גאי.
פרשת וארא
אלוהים מבטיח לקחת את ישראל לעם
סיפור הדברים נפסק לשם תיאור קצר של שושלת משפחת משה ואהרן, שבאים יחד עם תיאור שושלת שבט ראובן ושמעון.
מטות משה ואהרון מול מטות החרטומים
משה ואהרן מבצעים את השליחות ועל פי הוראת ה' מבצעים מופת לעיני פרעה ועבדיו לשם אימות שליחותם. אהרן משליך את מטהו לפני פרעה והופכו לתנין. חרטומי מצרים מראים גם הם את כוחם והופכים את מטותיהם לתנינים. אהרן מוכיח את עליונות מטהו בכך שהוא בולע את מטותיהם של החרטומים. פרעה אינו מתרגש וממאן לשלח את העם.
גרגוריוס התשיעי
בחירה
לאחר מות הונוריוס השלישי נבחר הקרדינל הוגלינו די קונטי בעצמו לאפיפיור - והוכתר ביום 19 במרץ. בחירתו נבעה מרצונם של הקרדינלים באדם חזק אשר מחד יצעד בדרכו של אינוקנטיוס השלישי יביא לידי מימוש את מסע הצלב ויסיים את הרפורמה בכנסייה הקתולית על פי הועידה האקומנית הרביעית בלטראנו. משנת 1213 שהדגישה את איחודה הדתי-רעיוני של אירופה הקתולית, בעיקר מול תנועות בדלניות, ואישרה את מעמדו העליון של האפיפיור בראש הפירמידה. הוועידה הציבה שתי דרכים למימוש דרכה - ארגון מסע הצלב, ותיקון מידות.
מסדרי הקבצנים
בתום עשורים ספורים לאחר ייסוד מסדר הפרנציסקנים עוררה קנאותם ויכוח גדול, שהוכרע רק לאחר מותו של פרנציסקוס. עיקר הוויכוח נסב על סירובם להחזיק ברכוש. אמנם, כל הנזירים ויתרו על רכוש, אך למעשה נהנו מ"עוני קיבוצי", ואף שכל הנזירים כיחידים היו נטולי רכוש, לעיתים קרובות היה מנזרם עשיר למדי. הפרנציסקנים דחו הסדר זה, והשתמשו בנכסים שנרשמו על שם הכנסייה. עם התחזקות המסדר, הורה גרגוריוס התשיעי לחייב את הפרנציסקנים להחזיק ברכוש שבו השתמשו, בניגוד מפורש לצוואתו של פרנציסקוס. לאחר הקמת האינקוויזיציה תפסו הפרנציסקנים מקום חשוב ברדיפת מינים. המסדר הוקם מלכתחילה כדי להיאבק במינות, וברבות השנים ניצל את ניידותם של הנזירים הקבצנים למטרות חקירה והטפה בשירות האינקוויזיציה. תפקיד זה הקנה לחברי המסדר עוצמה ויוקרה רבים. ביום 16 ביולי 1228 הכריז גרגוריוס התשיעי על פרנציסקוס מאסיזי כקדוש, ולמחרת הניח את היסודות לבסיליקה באסיסי.
הדקרטלים וחוק הכנסייה
אחד ממפעליו הגדולים היה כתיבה מחדש של המשפט הקאנוני, הוא הזמין לרומא את הנזיר הדומיניקני ריימונד מפאנפורט לרומא בשנת 1230 לעמוד בראש מפעל הכתיבה ואיסוף הכתבים המרכיבים את החוק הקאנוני של הכנסייה. ארבע שנים של עבודה הביאו להוצאת אוסף החוקים החדש (Nova Compilatio decretalium) שמעמדם כחוק מחייב על פי בולה מיום 5 בספטמבר 1234. בקובץ החוקים נקבע גם יחס הכנסייה ליהודים. על פי הכתבת האפיפיור, היהודים נידונו להיות במעמד נמוך ומופלים לרעה על פי הדוקטרינה של השירות התמידי של היהודים (perpetua servitus iudaeorum) לפיו היהודים יישארו במעמד של נחיתות השפלה כמעמד משרתים פוליטי עד ליום הדין. תפיסה זו הייתה בתוקף עד למאה ה-19.
אמיל בנבניסט
חיבר, בין השאר, עבודות חשובות בתחום כינויי הגוף, זמני הפועל והבניינים הסוביונקטיביים של הפעלים. כתב על היחסים בין שפה, חברה וסובייקטיביות. בנבניסט היה איש אשכולות, שתוך כדי חיפוש אחרי תורה כוללנית של השפה עסק גם בנושאים באמנות, בפילוסופיה, בסוציולוגיה, באתנולוגיה, בפסיכואנליזה ובספרות.
חייו הבוגרים ופעילותו בצרפת
החל משנת 1927, כשהוא רק בן 25, התקבל כחוקר דוצנט (directeur d'études) בבית הספר ללימודים גבוהים "École pratique des hautes études", שם עבד תחת הדרכתן של ז'וזף ונדריאס. שנתיים לאחר שסיים בשנת 1935 והציג את עבודתו לתואר דוקטור בספרות, פינה בשנת 1937 מורו אנטואן מייה לטובתו את המשרה בקולז' דה פראנס כפרופסור לדקדוק השוואתי.
בחזרה לצרפת
בשנת 1969 לקה בנבניסט באירוע מוחי קשה, שהפך אותו לאפאזי והמיפלגי, והביא להפסקת כל פעילות מקצועית. למרות נכותו הקשה, שפגעה למר גורלו דווקא ביכולתו לתקשר, כמחוות כבוד למפעלו נבחר בנבניסט ליושב-ראש הראשון של האיגוד הבינלאומי למחקרים סמיוטים בין השנים 1969–1972.
צ'ארלס גרובס
ביוגרפיה
צ'ארלס גרובס היה המנהל המוזיקלי של האופרה הוולשית הלאומית (1961 - 1963) ושל האופרה הלאומית האנגלית (1978–1979). נוסף לכך, היה נשיא תזמורת הנוער הלאומית (1977–1992) ומשנת 1967 עד מותו היה מנצח חבר של הפילהרמונית המלכותית.
סוגיית הפצצת אושוויץ: ההיתכנות המבצעית
למעשה, מחנה ההשמדה אושויץ 2 - בירקנאו הופצץ בטעות כחלק מהפצצת מפעלי התעשייה הסמוכים במונוביץ ב-13.9.1944. על בירקנאו הוטלו שבע פצצות, שהרסו תא גזים אחד והרגו כ-50 גרמנים.
בסיס היציאה להפצצה
אפשרות נוספת לתקיפה הייתה מהבסיס הסובייטי פולטבה. ב-2 ביוני 1944 החלו בעלות הברית במבצע שנקרא "מבצע פרנטיק" (Operation Frantic), במהלכו נחתו מטוסי חילות האוויר של צבא ארצות הברית שהמריאו מבריטניה או מאיטליה בפוג'יה. זאת, כדי להאריך את טווח טיסותיהם ולטוס באזורים שהיו עד אז מחוץ לטווח הטיסה שלהם המרחק מפולטבה לאושוויץ הוא כ-1,000 ק"מ, דומה למרחק מפוג'יה. עם זאת, גם בפולטבה היו קשיים רבים. לקראת סוף יוני תקפו מפציצים גרמניים את השדה והשמידו עשרות מפציצי B-17 שחנו בו, וכך גם 450,000 גלון דלק (כ-1.7 מיליון ליטר) שעלו באש. התקרית הביאה לדחיית המשימה הבאה ל-26 ביוני ולביטול כל טיסות חודש יולי במסגרת המבצע. הטיסות חודשו רק ב-6 באוגוסט.
הפצצה מגובה רב
הפצצה מגובה רב על ידי מפציצים כבדים בני ארבעה מנועים הייתה אפשרית, וכך הופצץ מחנה מונוביץ ב-20 באוגוסט 1944 וב-13 בספטמבר 1944. מפציצים אלה שייטו במהירות של 280 קמ"ש, והפציצו מגובה של 15,000 עד 30,000 רגל (4,500 - 9,000 מטר), אך מגובה כזה היה למטוסים גם אחוז החטאה גבוה ורבות מן הפצצות היו פוגעות באסירים. במהלך 1945-1944 נפלו שלושים אחוזים מהפצצות במרחק של אלף רגל מהמטרה בממוצע. על פי פורג'ר, טייסי קרב העידו כי "יש לפטור כל הצעה להשתמש במפציצים בגובה רב כבלתי מעשית, בשל אי-דיוקם", וכי "דיוק בהפצצות מגובה רב היה אידיאל טקטי, שמומש רק לעיתים". ויימן הציע כי מפציצים כבדים במשימה הפצצה של מפעלי הדלק באושוויץ היו יכולים לסטות ממסלולם ולהפציץ את מחנות המוות, אך גם הוא מודה כי הדיוק היה מועט וכי כמה מהמפציצים היו פוגעים במחנה בירקנאו הסמוך, המאוכלס בצפיפות.
אפשרויות נוספות לתקיפה
ויימן מציע אפשרות לתקיפה על ידי מפציצים בינוניים מסוג B-25 מיטשל, שדייקו בהפצצה מגובה נמוך; לדעתו כמה מפציצים בינוניים מסוג זה היו יכולים להצטרף לאחת הגיחות ולתקוף את אושוויץ קיצ'נס טוען כי הB-25 היה מהיר מהמפציצים הכבדים, אך איטי ממטוסים בני מנוע אחד והיה לו דיוק פגיעה מעט טוב יותר. בנושאו מעט פצצות ובתנאים אופטימליים היה עשוי להגיע בקושי רב לאושוויץ, שהייתה בקצה הטווח של המטוס. כמו המפציצים הכבדים, גם ה-B-25 היה תלוי במבנים מגובשים שיפעלו ביחד עם מטוסי תקיפה שיגנו על המפציצים וימנעו אבדות כבדות. חסרונם של מבנים אלה היה בסיכוי הנמוך להפתעה. ללהק ה-12 של חיל האוויר היו שלוש טייסות של B-25, ומאמצע אפריל 1944 רוכזו כל השלוש בקורסיקה, כדי לתמוך במבצעים באיטליה ובעיקר בפלישה הקרובה לצרפת. לצורך הפצצת אושוויץ היה צורך בטייסת אחת לפחות, עם הציוד וכוח האדם הנלווה, לשבוע לפחות. כמו כן, היה צורך בכלי טיס אחרים שיתלוו למשימה. מכאן שהצעת ויימן אינה ריאלית. בנוסף, המהירות וגובה הטיסה השונים של ה-B-25 לעומת המפציצים הכבדים לא הייתה מאפשרת להם להצטרף אליהם למבנה, והייתה מאלצת אותם לטוס לבד, בלא ליווי של מטוסי תקיפה. למעשה, הלהק ה-12 של חיל האוויר ה-15 מעולם לא השתמש במפציצים אלה בגיחות ארוכות הטווח לדרום גרמניה ולאוסטריה
מוסקיטו
בסך הכל נמנו 13 תקיפות מגובה נמוך, 10 של חיל-האוויר המלכותי ו-3 של חיל האוויר ה-15 של ארצות הברית. בפשיטות אלה השתתפו 651 מפציצים, מתוכם אבדו 176 מטוסים - 27%, ו-967 טייסים נהרגו. מעבר לאבדות בין צוותי האוויר, אלפי אזרחים ואסירים נהרגו כתוצאה מפצצות טועות.
ויימן טוען ש"לפחות 44 (וכנראה יותר) מטוסים הוצבו בשדות התעופה של בעלות הברית באיטליה ביוני 1944"; קיצ'נס כותב שכלל לא היו מטוסי "מוסקיטו" בזירה זו. לדבריו, ריכוז של כ-40 מטוסי מוסקיטו בבסיס בפוג'יה לצורך תקיפת אושוויץ (הכוח המינימלי הנדרש, להערכתו של קיצ'נס, שתי טייסות), היה בא בהכרח על חשבון תקיפת מטרות אחרות, כמו משגרי טילי V1 ו-V2, מפעלים ליצור דלק, שדות תעופה, מטות גסטפו ומתקנים צבאיים נוספים. יש להעריך שמנהיגי בעלות הברית סברו שהסטת משאבים לצורך הפצצת אושוויץ תביא להתארכות המלחמה וחפים מפשע רבים, חלקם הגדול יהודים, היו נרצחים. מכאן באה תשובתם השלילית להצעה להפציץ את אושוויץ בקיץ 1944.
אבי בליזובסקי
אָבִי בֵּלִיזוֹבְסְקִי (נולד ב-4 בנובמבר 1961) הוא כתב לענייני מדע ומחשבים, מייסד ועורך של אתר האינטרנט "הידען".
נדב צפריר
קורות חייו
צפריר התגייס לצה"ל והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. בהמשך הוענקו לו דרגות קצונה וזאת מבלי שעבר קורס קצינים. הוא שימש כמפקד צוות ביחידה וכן במספר תפקידי פיקוד נוספים ולקח חלק בפעולות חשאיות. בעבור אחת מהן, עליה פיקד, הוענק לו צל"ש הרמטכ"ל. בהמשך, שימש סגן מפקד היחידה הטכנולוגית של אגף המודיעין ולאחר מכן הושאל ל"מוסד".
דוב חום סורי
שימור
כיום, הסכנה הגדולה הנשקפת לדוב החום הסורי היא בשל ציד של גורים לשם הבאתם לקרקסים במזרח אירופה.
בארץ ישראל
לפי ממצאים פלאונטולוגיים וארכאוזואולוגיים הדוב החום הסורי היה נפוץ בארץ ישראל לפחות ברבע מיליון השנים האחרונות, ובכלל זה בתקופת המקרא. הפגיעה העיקרית בדוב החום הסורי התרחשה בעת החדשה. עקב הקטנת גודל החורש הטבעי, ועקב הגברת פעילות הציד, קטן בהדרגה בית הגידול של הדוב. תצפיות מאמצע המאה ה-19 שנעשו על ידי הנרי בייקר טריסטראם מעידים על הימצאות הדוב החום הסורי בנחל היונים שבסביבות הר ארבל.
על פי עדותו של ישראל אהרוני, הפרטים האחרונים בצפון ארץ ישראל ניצודו בידי משלחת ציד, בה השתתף אהרוני עצמו, בהר חרמון ב-1917. הדוב החום הסורי נעלם כליל מהטבע בארץ ישראל ובלבנון בשנות השלושים של המאה ה-20. בשנות ה-40 ניתן היה למצוא דובים חומים סוריים במצב גופני ירוד בידי צוענים שהציגו "דובים מרקדים" בערי ארץ ישראל.
רוברט היידן
קורות חייו
במהלך חייו נלחם בגזענות, בהפרדה ובחוסר השוויון כלפי האפרו-אמריקאים. גישה זו תאמה את אמונתו הדתית הבהאית, אשר תומכת ב"אחדותה של האנושות". ניתן לזהות גישה זו בשיריו ובעובדה שביקש להיקרא "משורר אמריקאי" ולא "משורר אפרו אמריקאי".
השלכות יצירתו
ככל שהתפתחה טכניקת הכתיבה של היידן, הוא החל להשתמש בסמלים ובאמצעים אמנותיים עדינים יותר כדי להביע ולהעביר את מסריו החברתיים.
"Night-Blooming Cereus," Bahauallah in "Words in the Mourning Time"
שיריו אלו מציעים שחרור והתחדשות רוחנית, עיסוק בנשמה הנצחית, באנושיות הטרנסצנדנטית", באחדות רוחנית ונפשית של האנושות כולה. הבנתו של היידן את האנושות כולה כשוויונית, לא השאירה מקום לגזענות ולתופעות של עבדות וניצול.
לוקומוטיב ירוסלבל
שנות ה-90 ותחילת המאה ה־21
בשנת 2000 המועדון הפך ללוקומוטיב ירוסלבל. בעונת 2001/02 תחת הדרכתו של המאמן הצ'כי ולדימיר ווּייטֵק הקבוצה זכתה במקום הראשון בעונה הסדירה והעפילה לפלייאוף הליגה, שם הביסה את אק בארס קאזאן הטטרית והמאמן ולדימיר ווייטק הפך למאמן הזר הראשון בהיסטוריה של ההוקי הרוסי שזכה באליפות.
משה אטר
ביוגרפיה
עם פרישתו לגמלאות, הקים את קל"ע (קרן הלשון העברית) על שם אביו, דוד אטינגר – קרן שתכליתה הייתה להילחם בלעז שפשה והלך במרחב הישראלי ולקדם את מעמדה של העברית בשיח הציבורי. ביזמתו חוקק חוק השפה העברית ובהשראת קל"ע התקיימו קורסים וימי עיון להנחלת העברית בקרב עולים חדשים וחיילי צה"ל.
יוסף דוידסקו
הערכה
גילי חסקין טוען שלא סביר שדוידסקו הסגיר מאנשי הלח"י ומביא את דברי יואב גלבר שזיהוי דוידסקו כמסגיר מקורו בטעות, בגלל שכינויו אצל הבולשת היה זהה לכינוי של זה שהסגיר את סיטנר.
ממלכות חבר העמים הבריטי
שיטת הממשל
בממלכה המאוחדת, המלך ממנה את יועץ המדינה (Counsellor of State) הממלא את תפקידיו הרשמיים בהיעדרו.
אברהם עבאס
ביוגרפיה
בשנת 1955 נבחר עבאס לכנסת השלישית וכיהן בה עד לפטירתו במפתיע בשנת 1958, בגיל 46 בלבד. הוא היה חבר ועדת הפנים וועדת הכנסת. אברהם עבאס הראשון להאשים את הממשלה הישראלית באפליה כנגד עולי עדות המזרח. ב-1958, כשנה לפני אירועי ואדי סאליב, פרסם עבאס מסמך מפורט ורחב יריעה אשר עסק באי השוויון בין המזרחים לאשכנזים במדינה הצעירה. במסמך זה התייחס עבאס בין השאר למחנות העולים, החינוך ואף אי השוויון בשירות הצבאי. הוא נפטר לפני שהספיק להציג את דבריו בכנסת. המסמך תורגם לאנגלית על ידי המועצה הספרדית בירושלים, אשר קיוותה להפיץ את משנתו בקרב יהודי התפוצות.
ממלכות חבר העמים הבריטי
התפתחות היסטורית
השתתפותם של הדומיניונים במלחמת העולם הראשונה הגדילה את דרישתם לקבוע בעצמם את מדיניות החוץ והביטחון שלהן - ובהתאם כל דומיניון היה צד לחוזה ורסאי, וחבר בחבר הלאומים, יחד עם הודו (שלא הייתה במעמד דומיניון). בשנת 1920 שלחה קנדה שגרירים לארצות הברית ובשנת 1923 חתמה על אמנת דייג ההליבוט (Halibut Fisheries Treaty) בעצמה, מבלי לקבל את הסכמת הממשלה בממלכה המאוחדת. בשנת 1925 הדומיניונים סירבו לקבל על עצמם את ההתחייבות מכוח הסכמי לוקרנו עליה חתמה רק הממלכה המאוחדת.
אברהם עבאס
ביוגרפיה
רחוב בתל אביב קרוי על שמו, אחת מנכדותיו היא הסופרת הילה עמית.
ממלכות חבר העמים הבריטי
התפתחות היסטורית
חוק וסטמינסטר הותיר מספר סמכויות לפרלמנט הבריטי ובהן הסמכות של הפרלמנט הבריטי לחוקק חוק עבור דומיניון לבקשת אותו דומיניון.
מדינות ממלכת חבר העמים לשעבר
המנדט הבריטי על ארץ ישראל ניתן לבריטניה כפיקדון מטעם חבר הלאומים, ומאוחר יותר מטעם האו"ם שירש אותו. החלטת האו"ם לסיים את המנדט הבריטי, פירושה הייתה גם ניתוק הקשר בין בית המלוכה הבריטי לארץ ישראל, וממילא אף צד מבין הטוענים לריבונות על הארץ לא היה מעוניין בקשר עם בית המלוכה הבריטי. עם סיומו של המנדט ב-1948, הוכרזה מדינת ישראל כרפובליקה עצמאית במרבית שטחי המנדט (אם כי המונח "רפובליקה" מעולם לא הוזכר במפורש), וחלקים אחרים משטח המנדט הועברו בשנת 1949 לשליטת ממלכת מצרים וממלכת ירדן, שגם בהן לא היה לבית המלוכה הבריטי כל מעמד.
אריתריאה שנשלטה על ידי הממלכה המאוחדת לאחר תבוסת איטליה במלחמת העולם השנייה הפכה לחלק מאתיופיה בשנת 1952. החלק הצפוני של מושבת קמרון הבריטית אוחד עם ניגריה והחלק הדרומי שלה אוחד עם קמרון (הצרפתית) בשנת 1961. בשנת 1963 מושבות הכתר סינגפור וסארוואק, צפון בורנאו ומלאיה התאחדו והפכו למלזיה אשר קבעה לה בית מלוכה משלהן (סינגפור נפרדה ממלזיה בשנת 1965).
סנאציה
היסטוריה
על אף שפילסודסקי מעולם לא קיבל את השלטון בעצמו, השפעתו על המדינה הייתה מוחלטת לאחר הפיכת 1926. במשך עשר השנים שלאחר מכן היה פילסודסקי האיש החזק בפולין, ועמד בראש שלטון בעל נטייה למרכז, ובעל פופולריות בקרב העם. ממשלתו הצבאית באופייה של ראש הממשלה קזימיר ברטל וכל הממשלות שלאחריה, התקבלו על ידי פילסודסקי בטרם התקבלו על ידי הנשיא. הממשל היה עירוב של אלמנטים פופוליסטיים ודמוקרטיים, עם אלמנטים סמכותנים ודיקטטוריים, ו"סנאציה" הייתה ססמתו. הממשל הצליח לייצב את המצב הכלכלי, אך היה בעל רקורד בעייתי בתחום זכויות האדם. המפלגה הקומוניסטית נרדפה, מיעוטים אתניים עברו תהליך של פולניזציה כפויה, בשנת 1930 פוזר הסיים (הוא הפרלמנט הפולני) ומנהיגי האופוזיציה נשלחו למאסר. מחנה מיוחד לאסירים פוליטיים הוקם בעיר ברזה קרטוסקה (כיום בבלארוס). אך בהשוואה למשטרים אחרים שפעלו באותה תקופה כגון הנאצים והפשיסטים, היה המשטר מתון, ואף ליברלי.
אברהרד הרביעי, רוזן וירטמברג
ביוגרפיה
אברהרד נולד ב-23 באוגוסט 1388 בשטוטגרט, והיה בנם הבכור של אברהרד השלישי, רוזן וירטמברג ואנטוניה ויסקונטי. ב-13 בנובמבר 1397 הוא התארס להנרייטה מממפלגארד. הנרייטה הייתה בתו הבכורה והיורשת העיקרית של אנרי מממפלגארד, שמת בשנת 1396 שנה אחת לפני אביו, הרוזן סטפן מממפלגארד. נישואיהם, שהתרחשו ב-1407 לכל המאוחר, גרמו לרוזנות ממפלגארד להפוך לחלק מווירטמברג. לאברהרד הרביעי נולד גם ילד מאגנס פון דגרסהיים.
משפחתו
הוא היה נשוי להנרייטה, רוזנת ממפלגארד והיו לו שני בנים ובת:
צרפת החדשה
מושבת כתר צרפתית
בשנת 1663 הכריז המלך לואי הארבעה עשר על צרפת החדשה כמושבת כתר צרפתית, ובכך פתח את הדרך לפיתוח מואץ של המושבה. חיל מצב נשלח מצרפת כדי להגן על התושבים מהתקפות אינדיאניות. ב-1666 מנו המתיישבים 3,215 נפשות, כשני שלישים מהם גברים. כדי לאזן את האוכלוסייה נשלחו לאזור על פי צו המלך כ-700 נשים צעירות בגילאי 15–30, שנקראו "בנות המלך" (Filles du roi).
סופה של צרפת החדשה
בתקופת המלחמה (1755) גירשו הבריטים אלפי דוברי צרפתית מאקדיה ללואיזיאנה, ואלה התיישבו באזור ניו אורלינס. דוברי צרפתית אלה יצרו את תרבות הקאג'ון של האזור. ברם, עשרות אלפי התושבים שנשארו בחבל קוויבק, נשארו תחת שלטון בריטי.
ג'ון סקסון
שנותיו הראשונות
סוכן השחקנים הנרי וילסון ראה את תמונתו של סקסון על גבי עטיפת כתב עת בלשי והתקשר למשפחת הנער. הוא הביא את אוריקו בן ה-16 להוליווד ושינה את שמו לסקסון.
גאומטריה דיפרנציאלית
גאומטריה רימאנית
גאומטריה רימאנית עוסקת ביריעות רימאניות, שהן יריעות חלקות עם מטריקה רימאנית — מושג המבטא מרחק באמצעות התאמה המתאימה לכל נקודה ביריעה, תבנית ביליניארית סימטרית וחיובית לחלוטין על המרחב המשיק. גאומטריה רימאנית מכלילה את הגאומטריה האוקלידית למרחבים שאינם בהכרח שטוחים, אך עדיין דומים למרחב האוקלידי בכל נקודה באופן "אינפיניטסימלי", כלומר, בדרגה הראשונה של קירוב. להרבה מושגים המבוססים על אורך, כגון אורך הקשת של עקומה, השטח של תחום במישור והנפח של גופים, יש מושגים מקבילים בגאומטריה רימאנית. גם לרעיון של נגזרת כיוונית של פונקציה מרובת משתנים יש מקבילה בגאומטריה הרימאנית — נגזרת קו-וריאנטית של טנזור. באופן כללי, טכניקות ורעיונות רבים מתחומי האנליזה והמשוואות הדיפרנציאליות הוכללו ליריעות רימאניות בהצלחה מרובה.
דיפאומורפיזם משמר מרחק בין יריעות רימאניות מכונה איזומטריה. מושג זה ניתן להגדיר גם באופן מקומי, כלומר עבור סביבה של נקודות. כל שתי עקומות רגילות הן איזומטריות זו לזו. אך עבור משטחים, לקיום איזומטריה מקומית כבר נדרשים כמה תנאים חזקים על המטריקות שלהם, כפי שהוכיח גאוס בTheorema Egregium שלו: עקמומיות גאוס של הנקודות המתאימות חייבת להיות זהה. בממדים גבוהים יותר, גודל אינווריאנטי חשוב הקשור ליריעות רימאניות הוא טנזור העקמומיות של רימן המודד עד-כמה היריעה קרובה ללהיות שטוחה. מחלקה חשובה של יריעות רימאניות הן המרחבים הרימאניים הסימטריים, ולהם עקמומיות קבועה. הם הדבר הקרוב ביותר למישור ולמרחב ה"רגילים", בהם עוסקות הן הגאומטריה האוקלידית והן הגאומטריה הלא-אוקלידית.
גאומטריה סימפלקטית
דיפאומורפיזם בין שתי יריעות סימפלקטיות המשמר את התבנית הסימפלקטית מכונה סימפלקטומורפיזם. מכיוון שתבנית ביליניארית אנטי-סימטרית ולא-מנוונת יכולה להתקיים רק על מרחב וקטורי מממד זוגי, ליריעות סימפלקטיות בהכרח יש ממד זוגי. בשני ממדים, יריעה סימפלקטית היא פשוט משטח עם אלמנט שטח, וסימפלקטומורפיזם הוא דיפאומורפיזם משמר שטח. מרחב המופע של מערכת מכנית הוא יריעה סימפלקטית והן הופיעו באופן סמוי עוד בעבודתו של לגרנז' על מכניקה אנליטית, ומאוחר יותר בניסוח של יעקבי והמילטון למכניקה הקלאסית — המכניקה ההמילטונית.
בניגוד לגאומטריה רימאנית, שם העקמומיות מהווה אינווריאנט מקומי של יריעות רימאניות, משפט דארבּוּ מוכיח כי כל היריעות הסימפלקטיות הן איזומורפיות מקומית. אם-כן, האינווריאנטים היחידים של יריעות סימפלקטיות הם גלובליים, וטופולוגיה ותכונות טופולוגיות משחקות תפקיד חשוב בגאומטריה סימפלקטית. התוצאה המתמטית הראשונה שאפשר לייחס לגאומטריה סימפלקטית היא ככל-הנראה משפט פואנקרה-בירקהוף, שהתחיל למעשה כהשערה של פואנקרה והוכח ב-1912 על ידי בירקהוף. באופן פשטני, המשפט קובע שאם מיפוי משמר שטח של טבעת לעצמה, מעביר נקודות בגבול הפנימי של הטבעת ונקודות בגבול החיצוני של הטבעת לכיוונים נגדיים, אז קיימות לפחות שתי נקודות שבת.
אנסטסיה דוידובה
ביוגרפיה
אנסטסיה דוידובה נולדה וגדלה במוסקבה. היא החלה להתאמן בצעירותה, תחילה בהתעמלות אמנותית אך עד מהרה עברה לשחייה. בשנת 2000 היא נכללה בנבחרת ארצה וזכתה במדליית זהב באליפות אירופה. בשנת 2001 דבידובה זכתה במדליית זהב באליפות העולם. בתחרויות זוגות היא התחרה לצד אנסטסיה ירמקובה.
מרטון
היסטוריה
במלחמת העולם השנייה, במהלך הבליץ נפגעו מבנים רבים ברובע, ושיקומו לאחר המלחמה ארך זמן רב, והושלם רק בשנת 1956.
שלטון מקומי
בראשות הרובע עומדת מועצה בת 60 חברים. מאז הקמת המועצה, בשנת 1965 ועד שנת 1990 להמפלגה השמרנית היה רוב במועצה (למעט תקופה קצרה בין 1971–1974 בו הייתה למפלגת הלייבור רוב). בין השנים 1990–2006 הייתה למפלגת הלייבור רוב במועצה, ובשנת 2006 התהפך שוב הגלגל, וכיום למפלגה השמרנית 30 מושבים, למפלגת הלייבור 27, ולמפלגה מקומית - "תושבי פארק מרטון" - 3 מושבים במועצה.
יואב ולינסקי
ביוגרפיה
באליפות אירופה בשחייה שנערכה בברלין, גרמניה בשנת 2011 זכה ולינסקי במדליית ארד, במשחה ל-200 מטר מעורב אישי בתוצאה של 3:05.99 דקות.
באליפות אירופה בשחייה שנערכה בפונשל, פורטוגל במאי 2016 זכה ולינסקי בשתי מדליות ארד, במשחה ל-50 מטר פרפר בתוצאה של 39.14 שניות ובמשחה ל-200 מטר מעורב אישי בתוצאה של 3:00.04 דקות.
ג'ימזו
ג'ימזו (בערבית: جمزو) היה כפר ערבי בארץ ישראל, בירכתי השפלה, כ-5 קילומטרים דרומית מזרחית ללוד ובסמוך לדאניאל, בגובה 150 מטר מעל פני הים. הכפר נכבש ב-10 ביולי 1948, במהלך מלחמת העצמאות במבצע דני על ידי חטיבת יפתח ותושביו עזבו אותו. סמוך למקום הכפר הוקם ב-28 בפברואר 1950 המושב גִמזוֹ.
חוק סל הקליטה
ההיסטוריה של החוק
השינוי השני שחל על החוק היה ב-16 ביוני בשנת 2002, בקריאה שלישית בכנסת ה-15, השינוי בחוק היה בעיקרו שינויים מזעריים בניסוח החוק.
מלחמת האזרחים בטג'יקיסטן
רקע כללי
למלחמה היו מספר גורמים, בהם המצוקה הכלכלית, אורח החיים המסורתי של האזרחים ותפקידה המשמעותי של הדת בקרב האזרחים. בנוסף, עוד בתקופת ברית המועצות (שהתפרקה כשנתיים קודם לפרוץ המלחמה), החלה לצוץ מתחת לפני השטח תנועה מוסלמית-דמוקרטית בטג'יקיסטן הסובייטית. לאחר פירוק ברית המועצות, המאבק בין האליטה הקומוניסטית לשעבר לאופוזיציה החל לקבל גוון אתני וחמולתי.
מרדכי ביבי
ביוגרפיה
ביבי היה מארגן המחלקה לעדות המזרח במפלגתו והרבה לדבר על הקיפוח של בני עדות המזרח, וטען שמפא"י משאירה את בני עדות המזרח במצב נחשל. כן פעל להעלאת זכר הפעולות של המחתרת היהודית בעיראק. ביבי גם תמך במדיניות ההתנחלות של הממשלה. בשנת 1973 ניסה ללא הצלחה לקדם את הקמת ועדת המדע והטכנולוגיה.
ב-1991 הוענק לו תואר יקיר העיר רמת גן.
ספרטק מוסקבה (הוקי קרח)
היסטוריה
מועדון ההוקי ספרטק הוקם לראשונה ב-22 בדצמבר 1946 עם הקמת ליגת העל הסובייטית בהוקי קרח ולאורך השנים זכתה ארבע פעמים באליפות המדינה, בשנים 1962, 1967, 1969 ו-1976. בנוסף זכתה הקבוצה פעמיים בגביע הסובייטי (בשנים 1970, 1971) ואף העפילה פעמיים לגמר הגביע האירופי (1970, 1977), אך הישגיה המשמעותיים היו הזכייה בגביע שפנגלר בשנים 1980, 1981, 1985, 1989, 1990.
גל פרידמן (שחקן)
קורות חייו
חצי שנה אחרי שסיים את לימודיו בסטודיו למשחק ניסן נתיב תל אביב, הוא החל ללמד שם. הוא פיתח קורס שמטרתו ללמד דינמיקה קבוצתית באמצעות משחקי ספורט. כיום (2012) הוא ממשיך להעביר את הקורס, ובנוסף לכך משמש כחונך של תלמידי שנה ג' בכיתות הסטודיו בתל אביב וירושלים. מאז שנת 2008 הוא חבר הוועד המנהל בסטודיו.
ב-2006 שיחק בהצגה "שיחות לילה", בבימויו של עמיר קליגר, שהוצגה בתיאטרון תמונע. בהצגה שיחקו גם יוסי מרשק, נעמי פרומוביץ'-פנקס, רונן יפרח ועירית נתן-בנדק.
ב-2018 גילם את בבצ'יק - מנהל ברשת מרכולים במיני־סדרה הישראלית אוטונומיות.
ג'ף דניאלס
קולנוע
ב-2005 הועמד דניאלס בפעם השלישית בקריירה שלו לפרס גלובוס הזהב לשחקן בתפקיד קומי/מוזיקלי על תפקידו בתור הסופר ברנרד ברקמן המקנא בהצלחתה הספרותית של אשתו ג'ואן (לורה ליני), מה שמוביל לגירושין בדרמה הקומית "חיים בין השורות". גילם את המוציא לאור סיג מיקלסון בדרמת העיתונות של ג'ורג' קלוני "לילה טוב ובהצלחה". ב-2006 שיחק דניאלס בקומדיה "משפחה על גלגלים" וב-2007 בסרט הפשע "המשקיף" את לואיס שותפו העיוור לחדר של כריס פארט (ג'וזף גורדון לוויט). ב-2008 הופיע במותחן הריגול "הבוגד" בתור קבלן המודיעין קארטר המפעיל את הטרוריסט סמיר הורן (דון צ'ידל) וב-2009 בקומדיה של סם מנדס "לצאת לדרך" בתור ג'רי אביו של הדמות הראשית בסרט בארט פארלנדר.
טלוויזיה
דניאלס מגלם את דמותו של ויל מק'אבוי, מגיש חדשות, הדמות הראשית בסדרת הטלוויזיה "חדר החדשות" של אהרן סורקין, שעלתה ב-2012 בערוץ HBO. בשנת 2013 הצליח דניאלס להפתיע רבים כאשר זכה בפרס אמי לשחקן הטוב ביותר בתפקיד דרמטי ראשי, תוך כדי שהוא גובר על פייבורטים לזכייה כגון בריאן קראנסטון וקווין ספייסי. ב-2017 החל לגלם את דמותו של פרנק גריפין בסדרת הטלוויזיה "חסרי אלוהים". על תפקידו בסדרה זכה ב-2018 בפרס אמי לשחקן המשנה הטוב ביותר במיני סדרה.
עמוס דה-שליט
ביוגרפיה
ב-1962 נבחר כחבר האקדמיה הלאומית הישראלית למדעים. בשנת תשכ"ה (1965) זכה דה-שליט בפרס ישראל למדעים מדויקים, יחד עם עמיתו פרופסור יגאל תלמי, על עבודתם בנושא "מודל הקליפות בפיזיקה גרעינית" ועל ספר שכתבו בנושא. ב-1966 מונה למנכ"ל מכון ויצמן למדע.
סטיאטיט
שימושים היסטוריים
חותמות/קמעות של חרפושיות במצרים העתיקה נוצרו בדרך כלל מסטיאטיט מזוגג.
באיי שטלנד ישנן עדויות שכלים אלו שימשו לעיבוד שומן שמקורו בבעלי חיים ימיים ובחלב. כמה בניינים ששרדו מימי הביניים נבנו מסטיאטיט, בהם קתדרלת נידארוס.
מצרי טיראן
מבנה
עומקו של המצר נע בין כ-250 מ' במעבר המערבי, לכ-70 מ' במעבר המזרחי ורוחבו בנקודה הצרה ביותר כ-4 ק"מ.
משפחת עופר
הונם של בני המשפחה
ילדי יולי עופר:
מצרי טיראן
היבטים אסטרטגיים והיסטוריים
מיקומם של מצרי טיראן בכניסה למפרץ אילת הוא בעל משמעות אסטרטגית רבה לישראל ולירדן. דרכם עוברת כל התנועה הימית לירדן (לנמל עקבה), ועיקר התנועה הימית בין ישראל לבין אפריקה והמזרח הרחוק (לנמל אילת).
פסיכולוגיה שיקומית
גורמים המשפיעים על תגובת האדם למצבו
בשיקום ישנה חשיבות רבה למושג מסוגלות עצמית (Self Efficacy), הנוגע לשיפוט העצמי של האדם שמשפיע על הסביבות שהאדם בוחר לעצמו, הפעילויות שבהן הוא משתתף וכן ההתמודדות עם מכשולים. התאוריה מספקת מסגרת התייחסות כוללת המסבירה מדוע בעלי מוגבלות מסוימים מצליחים במאמצי השיקום ואחרים לא. תאוריה זו גם מספקת כלי אפקטיבי ביותר בידי המטפלים השיקומיים לעזור למטופליהם להגיע לידי מיקסום הפוטנציאל השיקומי שלהם.
צ'ויבלסאן
תחבורה
את העיר משרת שדה התעופה של צ'ויבלסאן, שדה תעופה צבאי-סובייטי לשעבר, שבו מסלול טיסה יחיד באורך 2,600 מטרים. משדה התעופה יוצאות טיסות להאי-לאר, מנג'ואולי ואולן בטור.
משרד החינוך
1960–1977
בשנות השישים החל החינוך לעבור שינוי מתבנית של חינוך אידאולוגי לתבנית של חינוך מדעי. בשל קליטת העולים הרבים שהגיעו לארץ ולא הסכימו "ליישר קו" לפי הנורמות המקובלות שניסה בית הספר להנחיל להם, ובעקבות הפיכת החינוך לחינוך ממלכתי, החלו בתי הספר לעסוק פחות בחינוך ויותר בהקניית ידע שיאפשר לתלמידיו להתמצא במדע וטכנולוגיה ברמות גבוהות. במסגרת זו הוארכו שנות החינוך החובה (לבני 14–16), פותחה ההשכלה הגבוהה, ונוצרו תוכניות לתלמידים טעוני טיפוח. שר החינוך זלמן ארן הוביל רפורמה גדולה בחינוך, במסגרתה הוקמו חטיבות ביניים אזוריות בהם הונהגה אינטגרציה, רחב החינוך העל – יסודי בעיירות הפיתוח ופותח החינוך המקצועי.
המזכירות הפדגוגית
אחריות זו כוללת את מדיניות המקצוע, בניית תוכנית הלימוד, קביעת תוכני הלימוד, ליווי הכשרה ופיתוח של המורים המקצועיים, פיקוח ומעקב על הוראת המקצועות השונים הטמעתם ופיתוחם בשטח, בחינות הבגרות, חומרי הלימוד ועזרי ההוראה, חידושים מחקרים ופרויקטים, ייצוג המקצוע בישראל ומחוצה לה.
הרשות הארצית למדידה והערכה בחינוך (ראמ"ה)
הרשות הארצית למדידה והערכה בחינוך (ראמ"ה) היא הגוף המוביל והמנחה המקצועי של מערכת החינוך בתחומי המדידה וההערכה. הרשות פועלת כגורם מקצועי, אובייקטיבי ובלתי תלוי, המשרת את כל בעלי העניין במערכת החינוך ומחוצה לה. כדי להבטיח שראמ"ה תוכל למלא את ייעודה היא הוקמה כרשות עצמאית פנים-ממשלתית, במעמד של יחידת סמך מתוגברת במשרד החינוך, המדווחת ישירות לשר החינוך, ופעילותה תעוגן בחוק ראמ"ה.
חוק מקורות אנרגיה
היסטורית החוק
מכשירים חשמליים שונים צורכים כמות אנרגיה מסוימת על מנת לעבוד.
תמצית החוק
מטרת החוק היא לדאוג שלא יהיו בישראל מכשירים שמנצלים אנרגיה רבה יותר ממה שהם צריכים, וזאת כדי למנוע עליית מחירי צריכת החשמל.
ג'ין שין
השיטה
המטפלים בשיטה טוענים כי המטפל אינו מרפא בעצמו את המטופל, אלא עוזר לגופו של המטופל לשחרר "חסימות" ולהניע את הצ'י במרידיאנים (הערוצים בהם זורמת האנרגיה); אין עדות מדעית לקיומן של חסימות כאלה. שיטה זו אינה פולשנית, וטוענת לשימוש ב"אנרגיית הגוף" של המטופל (מושג זה אינו קשור למושג הפיזיקלי אנרגיה).
קירסיר
היסטוריה
הקירסירים הראשונים היו דומים בחימושם לאבירים מימי הביניים, וההבדל העיקרי ביניהם היה תוספת של זוג אקדחים, ביטול הרומח ואימוץ החרב הישרה והכבדה לקרב פנים מול פנים. הקירסירים המשיכו לעטות שריון גוף הרבה אחרי שיתר חילות הצבא זנחו אותו בגלל התגברות כח האש של כלי הירי. עם הזמן, גם הקירסירים החלו לוותר על חלק מהשריון והחל מהמאה ה-17 נשארו עם הקיראס וקסדה בלבד.
בני אפרת
היונה, קיץ 2062
מייצב ראווה המורכב מ-14 טונות של גושי קרח עצומים המציגים את המילה "שלום", בסמוך הציב אפרת דגם מטוס קרב מעופרת ובחרטומו עלה של זית. מצלמות וידאו מתעדות את הינמסות הקרח המחזיק בערך השלום, המים הניגרים נאספים בבריכה עליה מוקרן סרט הווידאו מתיעוד התהליך ממנו נותר רישום רפאים בלבד. אפרת בתיאורו: "היונה הייתה הראשונה שחקרה את הארץ, אבל עץ הזית היה המנצח ששרד את המבול. הוא למעשה סמל של ניצחון בטבע, לא של שלום. השלום נמוג ואין יונה, יש מטוס קרב".
העולם הוא שטוח
אירועים ששיטחו את העולם
עשרת הגורמים שהביאו לדעת תומאס פרידמן להשטחת העולם: פרידמן מרבה לכתוב בשבחי מערכת ההפעלה "חלונות" ותרומתה לסטנדרטיזציה ולשיטוח העולם אך לא מונה אותה כתורם בפני עצמו.
האקני
היסטוריה
בית סאטון הוא המבנה העתיק ביותר ברובע הקיים עד ימינו - מבנה זה היה אחד ממבני הכפר האקני אשר שגשג בתקופת טיודור ובתקופה הג'ורג'יאנית. רבים מתושבי העיר לונדון החזיקו בהאקני בתי כפר ובתי נופש, ובהמשך נבנו ברובע מספר בתי אחוזה גדולים.
בעקבות מלחמת העולם השנייה התפתח הרובע לפרוור מגורים פופולרי, אולם על אף הבנייה המרובה נחשב הרובע לאחד הרבעים ה"ירוקים" ביותר במרכז לונדון - ברובע 62 פארקים וגנים ציבוריים. במגרשי הכדורגל הרבים של פארק ביצות האקני נערכו משחקים במסגרת מהמשחקים האולימפיים בשנת 2012.
אוכלוסין
89,490 (44%) מתושבי הרובע מגדירים עצמם כלבנים בריטים; 30,978 (15%) מגדירים עצמם לבנים, אך לא בריטיים; 50,009 (25%) מגדירים עצמם שחורים; 17,414 (9%) מגדירים עצמם אסיתיים; 8,501 (4%) מגדירים את מוצאם כמוצא מעורב; ו-6,432 (3%) מגדירים עצמם כבעלי מוצא סיני או מוצא אחר.
32% מתושבי הרובע מחזיקים בבעלותם את הבתים בהם הם מתגוררים.
תחבורה
האקני הוא היחיד מרבעי לונדון הצפוניים לנהר התמזה שקווי הרכבת התחתית של לונדון אינם עוברים בו (אף שישנן מספר תחנות בסמוך לגבולות הרובע, ברבעים הארינגיי ואיזלינגטון).
עצם
התגרמות העצם
עצמות החולייתן נוצרות בשלב העוברי ומתפתחות אט-אט עד לקבלת עצם בוגרת. ההתפתחות מתחילה בשלבים המוקדמים של ההתפתחות העוברית, שם נוצרות לראשונה תבניות סחוס בהן תיווצרנה העצמות העתידיות. בשלבים מתקדמים יותר של העוברות, חודרות אל כל תבנית שכזו כלי דם. כלי הדם מזינים את האוסטאובלסטים, המפרישים את חומרי היסוד של רקמת העצם העתידית אל התבנית הסחוסית. מרגע שתאים אלה מוקפים ושקועים בהפרשות של חומר היסוד הם קרויים אוסטאוציטים. האוסטאוציטים אחראים בעצם הבוגרת על תחזוקתה השוטפת של הרקמה. העצם ממשיכה להתפתח לדמות עצם בוגרת גם לאחר הלידה. אף שרוב התבנית הסחוסית הראשונית מתפרקת (התפרקות זו אחראית גם ליצירת חלל מח העצם), נותר סחוס בקצות העצם ובאזורים מסוימים בתוכה. גם סחוס זה מתבלה ונשחק במהלך חיי האורגניזם. הסחוס שבקצות העצם מסייע בהגנה על שחיקת העצם במפרקים. בגלל ההתכלות ההדרגתית של הסחוס הנותר, משתמשים בפתולוגיה ובארכאולוגיה באותם אתרים בתוך העצם בהם נותר סחוס כדי לקבוע את גיל העצם.
השועל והכרם
השועל והכרם הוא משל המופיע בשני מקורות שונים. המקור הידוע והמפורט ביותר הוא במדרש קהלת רבה שנאמר על. גרסה מוקדמת יותר, שפרטיה ומוסר ההשכל שלה שונים, נמצאת במשלי אזופוס, שחי בין המאות השביעית לשישית לפני הספירה.
ברנדון ג'נינגס
ביוגרפיה
לאחר שנכשל במבחני הכניסה לאוניברסיטת אריזונה בחר ג'נקינגס לעבור לשחק באירופה ככדורסלן מקצועני בקבוצת לוטומטיקה רומא. למרות שנחשב מועמד ראוי מבחינת כישוריו, הוא לא יכול היה להעמיד עצמו לבחירה בדראפט ה-NBA מאחר שהליגה אימצה מדיניות לפיה שחקנים יכולים לשחק בה רק מגיל 19 ושנה מסיום הלימודים בתיכון. ג'נינגס שיחק ברומא שנה בה שותף ב-27 משחקים בסרייה א' בהם קלע 5.5 נק' בממוצע למשחק, וב-16 משחקים ביורוליג בהם קלע 7.6 נק' בממוצע.
ועדת ששינסקי 2
מסקנות הוועדה
לאחר שהשלימה את עבודתה הגיע הוועדה למסקנה כי המצב שהיה קיים בתחום משאבי הגז והנפט ערב הקמת ועדת ששינסקי הראשונה דומה למצב הקיים היום באשר לשאר משאבי הטבע.
עוד מצאה הוועדה כי חלקו של הציבור ברווחים הנובעים מהמחצבים בישראל (שיעור ה-Government Take) עמד על 23 אחוזים בלבד בשבע השנים האחרונות, זאת לעומת חלקו של הציבור ברווחי הגז והנפט העומד על למעלה מ-50 אחוזים. מדו"ח שפרסמה קרן המטבע הבינלאומי עולה כי לא ניתן להצביע על מאפיינים שונים בין משאבי הגז והנפט ליתר המשאבים המצדיקים שינוי במבנה המיסוי.
מאבק פוליטי וכלכלי
צוות הארבעה הציג תחזית לפיה החוק למיסוי משאבי טבע יניב למדינה הכנסות בהיקף 280 מיליון שקל לשנה, סכום נמוך בעשרות אחוזים מגובה ההכנסות שמעריך האוצר, שנציגו היה חבר בצוות לעומת זאת, על פי האוצר, יישום המלצות החוק יכניס למדינה כ-400-500 מיליון שקל לשנה. לטענת משרד האוצר, הסכום המדובר (280 מיליון שקל) איננו הסכום שיניב מס ששינסקי, אלא תוספת הכנסות שהמדינה תקבל במידה שיאושרו השקעות נוספות בהרחבת ייצור האשלג.
בנוגע לטענות גלעד בנוגע להחרגת כי"ל מהחוק לעידוד השקעות הון, טען ששינסקי כי אילו הייתה מתקבלת העמדה שהטבות המס של החוק לעידוד השקעות הון חלות על פעולות כריית האשלג, אז רווחי היתר של החברה היו אף גבוהים יותר.
ניקה המתירה את סנדלה
"ניקה המתירה את סנדלה" הוא תבליט שיש יווני המתוארך סביב השנים 410-409 לפנה"ס. התבליט, בגובה של כ-165 ס"מ, הוצג כחלק מלוח המעטר מעקה במקדש אתנה ניקה, ובו סדרה של תאורי האלה ניקה, אשר מוקם בקרבת הכניסה לאקרופוליס באתונה. התבליט מוצג במוזיאון האקרופוליס באתונה.
אייל נווה
Reinhold Neibuhr and Non-Utopian Liberalism
הספר הוא תוצר של שנות מחקר מרובות, שקדמו לו מאמרים רבים. ריינהולד ניבור היה איש אקדמיה ששיא פעילותו בשנות הארבעים והחמישים של המאה העשרים. הוא מגלם דמות של הוגה שאינו שמרן ואינו ליברלי המגלם את הליברליזם הבלתי אוטופי, דהיינו, הליברליזם שהוא גם משחרר וגם יוצר סדר. זוהי אידאולוגיה שמשחררת ונעצרת לפני שהשחרור הופך לאנרכיה ולכן הולם את מצבו של האדם המשתחרר לפני האנרכיה. הדבר מתגלם באמירה שמרבים לצטט מנייבור: "שאיפת האדם לצדק איפשרה את הדמוקרטיה ונטייתו לאי-צדק מחייבת אותה". הוא השפיע על סטודנטים ופקידי ממשל והוא מאבותיה הרוחניים של המלחמה הקרה, הוגי דעות שהאמינו בסוציאליזם אך נרתעו מהקומוניזם ופנו לתמיכה באמריקה מתוך האמונה ברע במיעוטו. הם קבעו את קווי המתאר של עימות ללא מלחמה עם ברית המועצות.
מאמרים
מפורטות שלל בעיות בתחום לימוד היסטוריה: במאמר מנסה נווה לזהות את תהליך הכשל פרדיגמטי של המערכת בהוראת ההיסטוריה: ההיסטוריה כמקצוע המנותק כיום בתיכונים מההקשרים המעניקים לו משמעות. ואילו הם: היום, מערכת החינוך ולא היא לבדה איננה מעוניינת במורות שכמותן וכך חל תהליך ניטרול ההקשרים.
טאהרה
טאהרה תחת רדיפות
כשנודע לאביה של טאהרה על מיקומה, הוא שלח את בנו וקרובי משפחה נוספים כדי להחזירה לבית אביה שבקזוין. טאהרה הסכימה לחזור לקזוין, אך דרשה את ליווי חסידיה ותלמידיה. עם שובה, גירש אותה בעלה ונטל את חזקתו על שלושת ילדיהם. היא מצידה, ראתה בבעלה ככופר, סירבה בין כה וכה לחיות לצידו ושהתה בבית אחיה. טאהרה המשיכה בפעילות תועמלנית אינטנסיבית למען הבאב, גם בכתב וגם בעל-פה, ואף הייתה עמו בקשר בהתכתבות. משפחתה, ובעיקר אביה, דודה ובעלה, לא הסכימו לקבל את מעמדו של שיראזי כבאב ולכן התנגדו לפעולותיה ולתורה שהקנתה טאהרה.
מעמדה של טאהרה בדת הבהאית
טאהרה זכתה למעמד של כבוד וקדושה בדת הבהאית, בשל דבקותה בתורתו של הבאב, מאבקה למען האמונה הבאבית ועיצובה בהתאם לעידן החדש שהגיע עם התגלותו של הבאב. בנוסף, טאהרה הכירה את בהאא אללה בחייה, שהתה בביתו ופעלה במשותף עמו למען הפצת תורתו של הבאב. על פי מסורות רבות באמונה הבהאית, מיוחסת לטאהרה עוד במהלך חייה הבנת תפקידו המרכזי של בהאא אללה בדת האוניברסלית הגדולה ובעידן החדש, עוד בטרם חשף אותה בהאא אללה באופן פומבי. הבנה זו של טאהרה משתקפת בכל מעשה שביצעה אחרי פגישתם בטהראן. דמותה של טאהרה הייתה ייחודית והיוותה מודל ממשי לחיקוי הן בשל אמונותיה ופעולותיה שנסתיימו במרטיריות אמיצה, והן בשל המודל הייחודי שהיא ייצגה כאישה בתקופה חייה.
חוק פיצוי לנפגעי פוליו
היסטוריה של החוק
החל מ-1 בפברואר 2012, תושב ישראל אשר חלה בפוליו בעודו מחוץ לישראל, עשוי לקבל אף הוא פיצוי בתנאי שעבר ניתוח בישראל עקב המחלה עד לתאריך 1 בינואר 1970. עדכון החוק הוצע על ידי חברי הכנסת ציון פיניאן ודוד אזולאי.
דריופיתקוס
גובהו של הדריופיתקוס היה בערך 60 ס"מ, והוא דמה הרבה יותר לקוף מאשר לקופי האדם. מבנה הגפיים שלו ופרקי הידיים מראים כי הלכו בדרך דומה לשימפנזים המודרניים, אבל תוך השתמשות בכף היד, כמו קוף, ולא בפרקי האצבעות, כמו קופי האדם המודרניים. הפרצוף מוטה כלפי מטה, כך שהסוג עמד בפרופיל מוטה.
ביוסנסור
ההיסטוריה של פיתוח הביוסנסורים שזורה במחקרים החלוציים שביצע ללנד קלארק, ביוכימאי אמריקאי, בשנות ה-50. קלארק פיתח את אלקטרודת קלארק למדידת רמת החמצן בדם. אלקטרודה זו היוותה את אבן הבניין הבסיסית למדי הגלוקוז הראשונים.
ביל קלינטון
קריירה פוליטית מוקדמת
קלינטון סיים תואר ראשון ביחסים בינלאומיים באוניברסיטת ג'ורג'טאון שבוושינגטון ב-1968 ונבחר לאגודת ההצטינות פי בטא קפא. לאחר מכן זכה במלגת רודז היוקרתית לצורך לימודים באוניברסיטת אוקספורד שבממלכה המאוחדת, שם למד פילוסופיה, כלכלה ומדע המדינה, אך לא סיים את תוארו עקב מעבר ללימודי משפטים באוניברסיטת ייל. מלחמת וייטנאם התחוללה באותה עת והמעורבות האמריקאית הייתה בשיאה. הונהג גיוס חובה וסטודנטים, עבורם היה מקובל לדחות את הגיוס עד סיום הלימודים, גויסו אף לפני סיום התואר. קלינטון היה ממתנגדי המלחמה ולא היה מעוניין להתגייס. הוא נקט בפעולות שונות כדי להימנע מהגיוס, אך הקפיד לא לעבור על החוק.
על אף מכשול זה, התכונן קלינטון להתמודדות במירוץ לנשיאות של שנת 1992 מול הנשיא המכהן, ג'ורג' הרברט ווקר בוש. בתקופה שלאחר מלחמת המפרץ הראשונה נדמה היה כי ניצחונו בבחירות של הנשיא בוש מובטח, ולאור זאת נמנעו מספר מועמדים דמוקרטיים בולטים מלהתמודד.
מערכת הבחירות לנשיאות
בוש איבד תומכים שמרנים רבים עקב הפרת התחייבותו מנאומו המפורסם "קיראו את שפתיי: לא יהיו מיסים חדשים!", שהתקיים במסגרת קמפיין הנשיאות שלו בשנת 1988, שבו הבטיח שלא להעלות את המיסים בארצות הברית. הכלכלה הייתה במיתון, וכוחו הגדול של בוש, מדיניות החוץ, נעשה חשוב פחות לאחר פירוק ברית המועצות ותבוסת עיראק במלחמת המפרץ. במסע בחירות זה, ועל רקע הקשיים בו, נטבע הביטוי "זאת הכלכלה, טמבל" במטה הבחירות של קלינטון, שהיווה את תמצית הביקורת כלפי מדיניותו הכלכלית של בוש. הדמוקרטים יצרו זיקה בין המיתון שאליו נקלעה כלכלת ארצות הברית בשלהי כהונתו של בוש לבין טעויות במדיניותו.
כהונתו כנשיא
בבחירות לנשיאות ב-1996 נבחר קלינטון מחדש בהפרש ניכר וגבר על יריבו הרפובליקני בוב דול, שכיהן כסנאטור מקנזס, אך הרפובליקנים שמרו על שליטתם בקונגרס (הגם שהפסידו מספר מושבים). קלינטון היה הנשיא הדמוקרט הראשון שזכה לכהן שתי קדנציות מלאות מאז הנשיא פרנקלין רוזוולט.
אישיותו ודעותיו
בהיותו הנשיא הראשון לדור הבייבי בום, נתפס קלינטון כמסמן את פער דורות לעומת הנשיאים שקדמו לו והוא נחשב לנשיא שמגלם בסגנונו אופי לא רשמי ועממי של נשיא. בסגנון הרטורי הקליט שלו והשימוש החלוצי שעשה בסמלי תרבות הפופ במהלך הקמפיין שלו, נודע קלינטון, לעיתים קרובות לשלילה, בתור "נשיא ה-MTV", כינוי שהודבק לו לאחר הופעתו ב-MTV במהלך מסע הבחירות שלו. על אף שהופעה זו סייעה לו לזכות בתמיכתם של בני דור ה-X, גררה ההופעה ביקורת נרחבת על הראוותנות וחוסר הענייניות שבה.
אנשים בעלי השקפה חברתית שמרנית נרתעו מהזדהותו של קלינטון עם נוער הפרחים בתקופת בחרותו, וחלקם ביקרו אותו על ששהה בלימודים באנגליה ולא התגייס למלחמת ווייטנאם. הסברו של קלינטון בנוגע לניסיונו עם מריחואנה ("לא שאפתי לריאות") החליש יותר את תדמיתו בקרב השמרנים. בנוסף לכל אלו עלו מדי פעם שמועות על היותו "רודף שמלות". מספר נשים כמו פאולה ג'ונס, ג'ניפר פלאוורס וקתרין וילי טענו כי קלינטון שכב איתן במהלך נישואיו להילרי קלינטון. עובדת שירותי בריאות בשם חואניטה ברודריק מסרה עדות כי נאנסה פעמיים על ידי קלינטון, בעת כהונתו כמושל. לארבע האשמות אלה (עם פולה ג'ונס הגיע להסכם כספי) נוספה עוד שורה של נשים עם טענות דומות.
קלינטון וישראל והיהודים
את אהדת הקהל בישראל קיבל קלינטון לאחר רצח יצחק רבין. הוא היה המנהיג הראשון שעלה לשידור עוד בערב הרצח והספיד את רבין. במהלך הנאום הוא אמר בעברית "שלום חבר", סיסמה שהפכה לסמל של האבל על רצח רבין. קלינטון השתתף בהלווייתו של רבין בירושלים, ובהספדו אף חיבר בין הרצחו של יצחק רבין לעקידת יצחק שהייתה בפרשת אותו שבוע.
ביקורו הרביעי בישראל היה בדצמבר 1998, לאחר חתימת הסכם ואי, בו ביקר בישראל וברצועת עזה שם התארח בישיבת המועצה הלאומית הפלסטינית שאשררה את ביטול סעיפי האמנה הפלסטינית שקראו להשמדת ישראל. עם היבחרו של אהוד ברק לראשות הממשלה, הוא כינס ועידה נוספת בשם "בואי", בהשתתפות ברק ושר החוץ הסורי פארוק א-שראע, אולם ועידה זו נכשלה להביא הסכם ישראלי סורי, כמו גם פגישתו עם חאפז אל-אסד.
לאחר הנשיאות
בתו היחידה, צ'לסי קלינטון, נישאה ב-31 ביולי 2010 לבנקאי ההשקעות היהודי מארק מזווינסקי בריינבק שבניו יורק. בספטמבר 2014 הפך לסבא כשבתו צ'לסי ילדה בת.
סרטים וספרים בעקבותיו
הסרט "צבעי השלטון" בו מגלמים ג'ון טרבולטה ואמה תומפסון את בני הזוג קלינטון, מנסה לשחזר את המירוץ לנשיאות של שנת 1992 של ביל קלינטון. בסרט מוצג קלינטון כאדם אנושי שבין היתר מתנגד למירוץ נגטיבי והכפשת יריבים, ועם זאת כאדם חלש אופי שנכנע ליצריו, שלעיתים מותיר לאחרים לנקות את מחדליו.
גלאם מטאל
מקורות
ניתן לעקוב אחרי מקורות הז'אנר עד להקות כמו אירוסמית', בוסטון, צ'יפ טריק, והניו יורק דולס. הלהקה הפינית האנוי רוקס מזוהה כחלוצת המראה החיצוני של הז'אנר, אולם הלהקה שהשפיעה הכי הרבה על עליית הז'אנר הייתה קיס. המוזיקה של להקת קיס הייתה קליטה ופשוטה, והמראה התיאטרלי שלהם היה חלק מרכזי בפרסומם.
36 מבטים על הר פוג'י (הוקוסאי)
הר פוג'י הוא נושא נפוץ באמנות היפנית עקב חשיבותו התרבותית והדתית ביפן. יצירה זו של הוקוסאי היא סדרת האוקיו-אה המפורסמת ביותר המתמקדת בהר פוג'י, אך היא לא היחידה. האמן היפני הירושיגה שהושפע מעבודותיו של הוקוסאי יצר גם הוא סדרה באותו שם של הדפסי עץ המתמקדים בהר פוג'י. הוקוסאי עצמו יצר מאוחר יותר סדרה נוספת של הדפסי עץ בשם "100 מבטים על הר פוג'י".
גלאם מטאל
שקיעה (1991–1997)
בעקבות כך, להקות רבות - Skid Row, Ratt, Cinderella וסטרייפר התפרקו, וההרכבים של מוטלי קרו, פויזן וסלאות'ר השתנו רבות מה שגרם לירידה נוספת בפופולריות שלהם ואיבוד קהל. חברייה של להקת Guns N' Roses חלקם פוטרו ואיזי סטראדלין (1991), סלאש (1996) ודאף מק'אגן (1998) עזבו בעקבות מתיחות עם הסולן אקסל רוז.
תחייה (1998 עד היום)
בעקבות גל פופולריות חדש לשירם "The Final Countdown", יורופ חזרו ויצאו לסיבובי הופעות בעולם ושחררו אלבומים חדשים.
גם פויזן וגם מוטלי קרו התאחדו עם חבריהם המקוריהם ויצאו לסיבובי הופעות מצליחים מאוד ב-2005. הם גם יצאו למסע הופעות משותף בארצות הברית ב-2011. Skid Row, Night Ranger, Ratt, Cinderella, סטרייפר ועוד להקות רבות חזרו לפעול ויצאו לסיבובי הופעות.
אולריקה מיינהוף
רדיקליזציה והצטרפות לסיעת הצבא האדום
בתחילת 1967 נפגשה בפעם הראשונה מיינהוף עם מנהיג הסטודנטים רודי דוצ'קה וראתה בו עמית לדרך. ניסיון ההתנקשות בחייו ב-11 באפריל 1968 על ידי איש ימין גרם לזעזוע בקרב קבוצות סטודנטים רדיקליות והוביל את מיינהוף לכתוב מאמר ב-konkret שהעיד וסימל על ההקצנה שעברה:
בריטניקוס
תקופת שלטונו של נירון
קלאודיוס נרצח ב-13 באוקטובר 54 על ידי אגריפינה לפני שיכול היה לשנות את סדרי הירושה. בריטניקוס ואחיותיו ננעלו בביתם כדי להבטיח שאף אחד לא יוכל לאיים על מעמדו של נירון. בנוסף, צוואתו האחרונה של קלאודיוס נגנזה, משום שבריטניקוס הוזכר בה כיורש אפשרי. תומכו העיקרי של בריטניקוס, טיבריוס קלאודיוס נרקיסוס, הוצא להורג.
יאקוב, מרקיז באדן-באדן
ביוגרפיה
כאשר כתוצאה מהפלה אחותו אגנס ברחה באמצע סכסוך על ירושה, המרקיז איבד את תביעתו לדוכסות שלזוויג. הוא כעס כל כך שהוא כלא את אגנס לשארית חייה בטירת אברשטיין באברשטיין בורג. (האירוע זכור כ"האסון הכפול של גוטורפ").
מיכאל השני, קיסר האימפריה הביזנטית
מיכאל נולד באמוריון (Amorium) שבפריגיה באסיה הקטנה למשפחה ענייה והצטרף לצבא הביזנטיני כחייל פשוט. הצטיינותו העלתה אותו למשרת מפקד משמר הארמון. מיכאל סייע ללאון החמישי לעלות לכס הקיסר בשנת 813, אך בדצמבר שנת 820, כאשר נתגלה קשר לרצח הקיסר, נאשם מיכאל במעורבות בקשר, נאסר ונדון למוות. לפני שהוצא גזר דינו לפועל, רצחו חלק משותפיו לקשר את לאון החמישי בכנסיית איה סופיה ומיכאל הוכתר על-ידם לקיסר.
במהלך תקופת שלטונו בין השנים 822–824 לחם מיכאל באחיו הגנרל תומאס, שתבע את השלטון לעצמו. במחלוקת בין האיקונוקלסטים לשמרנים, שביקשו לשמר אלמנטים של עבודת האלילים בנצרות, נטה מיכאל לעמדת האיקונוקלסטים, אך נזהר מלהכריע בסוגיה. בתקופת שלטונו איבדה האימפריה הביזנטית את כרתים לערבים, שהחלו גם במתקפה על סיציליה.
בסטיאן אוצ'יפקה
קריירת מועדונים
בתום עונת 2011/12 עזב אוצ'יפקה את באייר לברקוזן, אליה השתייך במשך 13 שנים, ועבר לאיינטרכט פרנקפורט. אוצ'יפקה עד מהרה השתלב בהגנת הקבוצה, ושיתף פעולה עם קרלוס סמבראנו, סבסטיאן יונג, סטפנו סלוצי, אנדרסון במבה וסבסטיאן רודה. בתום עונת 2012/13 סיימו פרנקפורט ואוצ'יפקה במקום השישי בבונדסליגה והשיגו כרטיס למפעל הליגה האירופית. בעונת 2013/14 אוצ'יפקה ופרנקפורט סיימו במקום ה-13 בבונדסליגה, ובליגה האירופית צלחו את שלב הבתים והודחו בשלב הנוק אאוט הראשון על ידי פורטו בשערי חוץ. בעונת 2014/15 סיימו אוצ'יפקה ופרנקפורט במקום התשיעי בבונדסליגה. במחזור ה-32 של עונה זו הבקיע אוצ'יפקה את שער הליגה הראשון שלו במדי פרנקפורט, בניצחון 1–3 על הופנהיים. באותה עונה האריך אוצ'יפקה את חוזהו בפרנקפורט עד לתום עונת 2017/18. בעונת 2015/16 פרנקפורט ואוצ'יפקה נאבקו במאבקי תחתית, וסיימו את העונה במקום ה-16. מיקום זה אילץ אותם להתמודד במבחני הישרדות על המקום בבונדסליגה מול נירנברג שסיימה שלישית בבונדסליגה השנייה. אוצ'יפקה שיחק את מלוא הדקות בשני המשחקים שהסתיימו בתיקו 1-1 בקומרצבנק ארנה בפרנקפורט, וניצחון 0–1 של פרנקפורט בנירנברג, דבר שהשאיר את אוצ'יפקה ופרנקפורט בבונדסליגה. בעונת 2016/17 סיימו אוצ'יפקה ופרנקפורט במקום ה-11 בבונדסליגה, כשהקבוצה נחלשה במחזורים האחרונים, לאחר שבחלק גדול מהעונה פרנקפורט הייתה במקומות המובילים לגביעי אירופה.
אנדרה סולטנר
קריירה כשף
בין התבשילים המפורסמים של מסעדת "לטוס" היו טארט בצל אלזסי וכבד אווז מוקפץ עם רוטב שוקולד כהה ומרמלדת תפוז מרה.
אתינגאנים
האתניגאנים התגוררו בפריגיה שבאסיה הקטנה, האזכור הראשון שלהם בהיסטוריה הוא כתומכיו של המועמד לעלות לכס הקיסרות ניקופורוס ולאחר עלייתו הוא נהג בסובלנות בבני הכת, אולם מדיניות זאת השתנתה בזמנו של יורשו מיכאל הראשון, קיסר האימפריה הביזנטית. קיסר זה היה נתון להשפעה הקנאית של פטריארך קונסטנטינופול ובהשפעתו הוציא פקודה שגזרה דין מוות על כל בני הכת, אם כי יותר מאוחר הומתק העונש להחרמת רכושם והגלייתם של בני הכת. כתוצאה מכך חלק מהם עזבו לפרובינקיות המערביות של הקיסרות והתיישבו בעיר אגינה.
מחסן
אחסון לטווח ארוך
סוג נוסף של מחסנים הן יחידות אחסון לטווח ארוך המופעלות על ידי גופים מסחריים. מחסנים אלה יכולים להיות תאים גדולים בארון, חדרים במבנה או אף מתחם של מכולות. היחידות מושכרות על ידי המשתמשים בהן, ועומדות לרשותם בכל עת. יחידות אלו מאפשרות אחסון של חפצים גדולים ורבים כגון ריהוט, כלי רכב קטנים ועוד. פעמים רבות משמשות יחידות אלו לאחסון של תכולת דירה עקב מעבר זמני.
דובאילנד
פרויקט "דובאילנד" נחשף לראשונה באוקטובר 2003, בהכרזה על הקמתו של הפרויקט פורסם כי דובאילנד ישתרע על שטח של כ-278 קילומטרים ויכיל כ-45 מתחמים ראשיים ועוד כ-200 מתחמים משניים. בחשיפה נודע כי ההשקעה בפרויקט מוערכת בכ-64.3 מיליארד דולרים, עם זאת בעקבות המשבר הכלכלי העולמי של 2008 הוחלט באותה שנה להקפיא את הפרויקט.
סרטי באטמן
באטמן (1989)
הסרט הפך לשובר קופות.
Batman: Triumphant
התסריט נקרא רשמית Batman: The Fear ולעיתים נקרא Batman: Triumphant, כלל את הדמויות דחליל, הארלי קווין, והכובען המטורף והג'וקר בגילומו של ג'ק ניקולסון, שאותו אמור היה באטמן לראות לאחר שהפיח את גז הרעל של הדחליל, שהופיע גם כן. הארלי קווין בסרט זה אמורה הייתה להיות בתו של הג'וקר, בגילומה של מדונה כשאת הדחליל היה אמור לגלם ניקולס קייג', לתפקיד הכובען נשקל רואן אטקינסון. עם זאת, כאשר באטמן ורובין קיבלו ביקורות שליליות ולא הצליחו להצליח בקופות, האחים וורנר לא היו בטוחים לגבי תוכניותיהם. האולפן החליט שעדיף לפתח את הסרט "Batman Beyond" כעיבוד לרומן הגרפי של פרנק מילר, "באטמן: שנה ראשונה".
Batman vs. Superman
את באטמן היה אמור לגלם את כריסטיאן בייל, ואת סופרמן ג'וש הרנט והבמאי אמור היה להיות וולפגנג פיטרסן. הצילומים תוכננו לתחילת 2003 והיו אמורים להסתיים בעוד שישה חודשים. מועד השחרור נקבע לקיץ 2004. אולם הסרט בוטל כדי שהאולפן יוכל להתמקד בסרטים בודדים על גיבורי על, שהפכו ל"באטמן מתחיל" ו"סופרמן חוזר". פטרסן קיווה בעתיד להפיק סרט עם כריסטיאן בייל כבאטמן.